短文学网

# 浓浓乡愁情_关于思乡的古诗

时间: 2014-11-27 来源:

对于离乡的游子而言，家乡是内心最深的思念，这是一种剪不断的乡愁。

每逢佳节倍思亲，但念起又何止是佳节时。思乡之情早已根深蒂固，脑海中总会不停闪现着家乡里的一切。

当念起时，却见不到之苦，唯有以文字抒情，才能排解自己的情愁。

1、《山中》——唐·王勃

长江悲已滞，
万里念将归。
况属高风晚，
山山黄叶飞。

2、《静夜思》——唐·李白

床前明月光，
疑是地上霜。
举头望明月，
低头思故乡。

3、《宿建德江》——唐·孟浩然

移舟泊烟渚，
日暮客愁新。
野旷天低树，
江清月近人。

4、《杂诗·其二》——唐·王维

君自故乡来，
应知故乡事。
来日绮窗前，
寒梅著花未？

5、《绝句·其二》——唐·杜甫

江碧鸟逾白，
山青花欲燃。
今春看又过，
何日是归年？

6、《渡汉江》——唐·宋之问

岭外音书断，
经冬复历春。
近乡情更怯，
不敢问来人。

7、《人日思归》——南北·薛道衡

入春才七日，
离家已二年。
人归落雁后，
思发在花前。

8、《秋风引》——唐·刘禹锡

何处秋风至？
萧萧送雁群。
朝来入庭树，
孤客最先闻。

9、《闻雁》——唐·韦应物

故园渺何处，
归思方悠哉。
淮南秋雨夜，
高斋闻雁来。

10、《归雁》——唐·杜甫

东来万里客，
乱定几年归？
肠断江城雁，
高高向北飞！

11、《旅次朔方》——唐·刘皂

客舍并州已十霜，
归心日夜忆咸阳。
无端更渡桑干水，
却望并州是故乡。

12、《题稚川山水》——唐·戴叔伦

松下茅亭五月凉，
汀沙云树晚苍苍。
行人无限秋风思，
隔水青山似故乡。

13、《十五夜望月寄杜郎中》——唐·王建

中庭地白树栖鸦，
冷露无声湿桂花。
今夜月明人尽望，
不知秋思落谁家。

14、《除夜作》——唐·高適

旅馆寒灯独不眠，
客心何事转凄然。
故乡今夜思千里，
霜鬓明朝又一年。

15、《与史郎中钦听黄鹤楼上吹笛》——唐·李白

一为迁客去长沙，
西望长安不见家。
黄鹤楼中吹玉笛，
江城五月落梅花。

16、《邯郸冬至夜思家》——唐·白居易

邯郸驿里逢冬至，
抱膝灯前影伴身。
想得家中夜深坐，
还应说著远行人。

17、《春兴》——唐·武元衡

杨柳阴阴细雨晴，
残花落尽见流莺。
春风一夜吹乡梦，
又逐春风到洛城。

18、《端居》——唐·李商隐

远书归梦两悠悠，
只有空床敌素秋。
阶下青苔与红树，
雨中寥落月中愁。

19、《江外思乡》——唐·韦庄

年年春日异乡悲，
杜曲黄莺可得知。
更被夕阳江岸上，
断肠烟柳一丝丝。

20、《钟陵禁烟寄从弟》——唐·李中

落絮飞花日又西，
踏青无侣草萋萋。
交亲书断竟不到，
忍听黄昏杜宇啼。

21、《九日登高》——唐·王勃

九月九日望乡台，
他席他乡送客杯。
人情已厌南中苦，
鸿雁那从北地来。

22、《春夜洛城闻笛》——唐·李白

谁家玉笛暗飞声，
散入春风满洛城。
此夜曲中闻折柳，
何人不起故园情。

23、《客中行》——唐·李白

兰陵美酒郁金香，
玉碗盛来琥珀光。
但使主人能醉客，
不知何处是他乡。

24、《夜雨寄北》——唐·李商隐

君问归期未有期，
巴山夜雨涨秋池。
何当共剪西窗烛，
却话巴山夜雨时。

25、《泊船瓜洲》——宋·王安石

京口瓜洲一水间，
钟山只隔数重山。
春风又绿江南岸，
明月何时照我还？

26、《秋思》——唐·张籍

洛阳城里见秋风，
欲作家书意万重。
复恐匆匆说不尽，
行人临发又开封。

27、《九月九日忆山东兄弟》——唐·王维

独在异乡为异客，
每逢佳节倍思亲。
遥知兄弟登高处，
遍插茱萸少一人。

28、《回乡偶书·其一》——唐·贺知章

少小离家老大回，
乡音无改鬓毛衰。
儿童相见不相识，
笑问客从何处来。

29、《与浩初上人同看山寄京华亲故》——唐·柳宗元

海畔尖山似剑铓，
秋来处处割愁肠。
若为化得身千亿，
散上峰头望故乡。

30、《至正改元辛巳寒食日示弟及诸子侄》——元·虞集

江山信美非吾土，
漂泊栖迟近百年。
山舍墓田同水曲，
不堪梦觉听啼鹃。

31、《登黄鹤楼》——唐·崔颢

黄鹤一去不复返，
白云千载空悠悠。
晴川历历汉阳树，
芳草萋萋鹦鹉洲。
日暮乡关何处是？
烟波江上使人愁。

32、《绝句·其一》——唐·杜甫

迟日江山丽，春风花草香。
泥融飞燕子，沙暖睡鸳鸯。
江碧鸟逾白，山青花欲燃。
今春看又过，何日是归年。

33、《月夜忆舍弟》——唐·杜甫

戍鼓断人行，边秋一雁声。
露从今夜白，月是故乡明。
有弟皆分散，无家问死生。
寄书长不达，况乃未休兵。

34、《春望》——唐·杜甫

国破山河在，城春草木深。
感时花溅泪，恨别鸟惊心。
烽火连三月，家书抵万金。
白头搔更短，浑欲不胜簪。

35、《望月怀远》——唐·张九龄

海上生明月，天涯共此时。
情人怨遥夜，竟夕起相思。
灭烛怜光满，披衣觉露滋。
不堪盈手赠，还寝梦佳期。

36、《次北固山下》——唐·王湾

客路青山外，行舟绿水前。
潮平两岸阔，风正一帆悬。
海日生残夜，江春入旧年。
乡书何处达？归雁洛阳边。

37、《渡荆门送别》——唐·李白

渡远荆门外，来从楚国游。
山随平野尽，江入大荒流。
月下飞天镜，云生结海楼。
仍怜故乡水，万里送行舟。

38、《商山早行》——唐·温庭筠

晨起动征铎，客行悲故乡。
鸡声茅店月，人迹板桥霜。
槲叶落山路，枳花明驿墙。
因思杜陵梦，凫雁满回塘。

39、《关山月》——南北·徐陵

关山三五月，客子忆秦川。
思妇高楼上，当窗应未眠。
星旗映疏勒，云陈上祈连。
战气今如此，从军复几年。

40、《阴雨》——唐·白居易

岚雾今朝重，江山此地深。
滩声秋更急，峡气晓多阴。
望阙云遮眼，思乡雨滴心。
将何慰幽独，赖此北窗琴。

41、《新年作》——唐·刘长卿

乡心新岁切，天畔独潸然。
老至居人下，春归在客先。
岭猿同旦暮，江柳共风烟。
已似长沙傅，从今又几年。

42、《太原早秋》——唐·李白

岁落众芳歇，时当大火流。
霜威出塞早，云色渡河秋。
梦绕边城月，心飞故国楼。
思归若汾水，无日不悠悠。

43、《送人游吴》——唐·杜荀鹤

君到姑苏见，人家尽枕河。
古宫闲地少，水港小桥多。
夜市卖菱藕，春船载绮罗。
遥知未眠月，乡思在渔歌。

44、《除夜宿石头驿》——唐·戴叔伦

旅馆谁相问，寒灯独可亲。
一年将尽夜，万里未归人。
寥落悲前事，支离笑此身。
愁颜与衰鬓，明日又逢春。

45、《桂州腊夜》——唐·戎昱

坐到三更尽，归仍万里赊。
雪声偏傍竹，寒梦不离家。
晓角分残漏，孤灯落碎花。
二年随骠骑，辛苦向天涯。

46、《芳树》——南北·李爽

芳树千株发，摇荡三阳时。
气软来风易，枝繁度鸟迟。
春至花如锦，夏近叶成帷。
欲寄边城客，路远谁能持。

47、《题大庾岭北驿》——唐·宋之问

阳月南飞雁，传闻至此回。
我行殊未已，何日复归来。
江静潮初落，林昏瘴不开。
明朝望乡处，应见陇头梅。

48、《武威春暮闻宇文判官西使还已到晋昌》——唐·岑参

岸雨过城头，黄鹂上戍楼。
塞花飘客泪，边柳挂乡愁。
白发悲明镜，青春换敝裘。
君从万里使，闻已到瓜州。

49、《八月十五日夜湓亭望月》——唐·白居易

昔年八月十五夜，曲江池畔杏园边。
今年八月十五夜，湓浦沙头水馆前。
西北望乡何处是，东南见月几回圆。
昨风一吹无人会，今夜清光似往年。

50、《长安春望》——唐·卢纶

东风吹雨过青山，却望千门草色闲。
家在梦中何日到，春生江上几人还？
川原缭绕浮云外，宫阙参差落照间。
谁念为儒逢世难，独将衰鬓客秦关。

51、《鹧鸪》——唐·郑谷

暖戏烟芜锦翼齐，品流应得近山鸡。
雨昏青草湖边过，花落黄陵庙里啼。
游子乍闻征袖湿，佳人才唱翠眉低。
相呼相应湘江阔，苦竹丛深日向西。

52、《旅次洋州寓居郝氏林亭》——唐·方干

举目纵然非我有，思量似在故山时。
鹤盘远势投孤屿，蝉曳残声过别枝。
凉月照窗攲枕倦，澄泉绕石泛觞迟。
青云未得平行去，梦到江南身旅羁。

53、《月下独酌·其一》——唐·李白

花间一壶酒，独酌无相亲。
举杯邀明月，对影成三人。
月既不解饮，影徒随我身。
暂伴月将影，行乐须及春。
我歌月徘徊，我舞影零乱。
醒时同交欢，醉后各分散。
永结无情游，相期邈云汉。

54、《行行重行行》——两汉·佚名

行行重行行，与君生别离。
相去万余里，各在天一涯。
道路阻且长，会面安可知？
胡马依北风，越鸟巢南枝。
相去日已远，衣带日已缓。
浮云蔽白日，游子不顾返。
思君令人老，岁月忽已晚。
弃捐勿复道，努力加餐饭。

55、《郢门秋怀》——唐·李白

郢门一为客，巴月三成弦。朔风正摇落，行子愁归旋。
杳杳山外日，茫茫江上天。人迷洞庭水，雁度潇湘烟。
清旷谐宿好，缁磷及此年。百龄何荡漾，万化相推迁。
空谒苍梧帝，徒寻溟海仙。已闻蓬海浅，岂见三桃圆。
倚剑增浩叹，扪襟还自怜。终当游五湖，濯足沧浪泉。

0
上一篇: 放飞梦想：我的大学我的梦
下一篇: 一览众山小，关于赞美泰山的诗句
最新美文

- 伤感日记 对不起，我爱你（十一）
- 伤感日记 醒来时，依旧的细节
- 伤感日记 兄弟，站起来
- 伤感日记 流年岁月指间沙
- 伤感日记 那段日子很好过，这段日很难熬

栏目导航
生活随笔 人生感悟 人生哲理 励志文章 搞笑文章 短篇小说 文章荟萃