短文学网

# 最新版古今描写战争的诗词大全

时间: 2014-11-27 来源:

每当战争发起时都会造成一片生灵涂炭，让人们苦不堪言，即便如此，古今以来爆发的战争，大大小小加起来还是数不胜数，终究，战争无可避免。

文人骚客们往往在战争到来时，不禁感慨万千，只能把所有的情绪融入一篇篇的诗词中。

古代篇：

1、《吊万人冢》

作者：张蠙

兵罢淮边客路通，
乱鸦来去噪寒空。
可怜白骨攒孤冢，
尽为将军觅战功。

2、《塞下曲》

作者：戎昱

汉将归来虏塞空，
旌旗初下玉关东。
高蹄战马三千匹，
落日平原秋草中。

3、《淮村兵后》

作者：戴复古

小桃无主自开花，
烟草茫茫带晓鸦。
几处败垣围故井，
向来一一是人家。

4、《古征战》

作者：于濆

高峰凌青冥，深穴万丈坑。
皇天自山谷，焉得人心平。
齐鲁足兵甲，燕赵多娉婷。
仍闻丽水中，日日黄金生。
苟非夷齐心，岂得无战争。

5、《苦战行》

作者：杜甫

苦战身死马将军，自云伏波之子孙。
干戈未定失壮士，使我叹恨伤精魂。
去年江南讨狂贼，临江把臂难再得。
别时孤云今不飞，时独看云泪横臆。

6、《沙场夜》

作者：于濆

城上更声发，城下杵声歇。
征人烧断蓬，对泣沙中月。
耕牛朝挽甲，战马夜衔铁。
士卒浣戎衣，交河水为血。
轻裘两都客，洞房愁宿别。
何况远辞家，生死犹未决。

7、《白马篇》

作者：李白

龙马花雪毛，金鞍五陵豪。
秋霜切玉剑，落日明珠袍。
斗鸡事万乘，轩盖一何高。
弓摧南山虎，手接太行猱。
酒后竞风采，三杯弄宝刀。
杀人如剪草，剧孟同游遨。
发愤去函谷，从军向临洮。
叱咤经百战，匈奴尽奔逃。
归来使酒气，未肯拜萧曹。
羞入原宪室，荒淫隐蓬蒿。

8、《李陵咏》

作者：王维

汉家李将军。
三代将门子。
结发有奇策。
少年成壮士。
长驱塞上儿。
深入单于垒。
旌旗列相向。
箫鼓悲何已。
日暮沙漠陲。
战声烟尘里。
将令骄虏灭。
岂独名王侍。
既失大军援。
遂婴穹庐耻。
少小蒙汉恩。
何堪坐思此。
深衷欲有报。
投躯未能死。
引领望子卿。
非君谁相理。

9、《战城南》

作者：李白

去年战桑干源，今年战葱河道。
洗兵条支海上波，放马天山雪中草。
万里长征战，三军尽衰老。
匈奴以杀戮为耕作，古来唯见白骨黄沙田。
秦家筑城备胡处，汉家还有烽火燃。
烽火燃不息，征战无已时。
野战格斗死，败马号鸣向天悲。
乌鸢啄人肠，衔飞上挂枯树枝。
士卒涂草莽，将军空尔为。
乃知兵者是凶器，圣人不得已而用之。

10、《古风·其一》

作者：李白

羽檄如流星，虎符合专城；
喧呼救边急，群鸟皆夜鸣。
白日曜紫微，三公运权衡；
天地皆得一，澹然四海清。
借问此何为？答言楚征兵；
渡泸及五月，将赴云南征。
怯卒非战士，炎方难远行。
长号别严亲，日月惨光晶。
泣尽继以血，心摧两无声。
困兽当猛虎，穷鱼饵奔鲸；
千去不一还，投躯岂全身？
如何舞干戚，一使有苗乎！

11、《司马将军歌》

作者：李白

狂风吹古月，窃弄章华台。
北落明星动光彩，南征猛将如云雷。
手中电击倚天剑，直斩长鲸海水开。
我见楼船壮心目，颇似龙骧下三蜀。
扬兵习战张虎旗，江中白浪如银屋。
身居玉帐临河魁，紫髯若戟冠崔嵬，
细柳开营揖天子，始知灞上为婴孩。
羌笛横吹阿亸回，向月楼中吹落梅。
将军自起舞长剑，壮士呼声动九垓。
功成献凯见明主，丹青画像麒麟台。

12、《老将行》

作者：王维

少年十五二十时，步行夺得胡马骑。
射杀中山白额虎，肯数邺下黄须儿。
一身转战三千里，一剑曾当百万师。
汉兵奋迅如霹雳，虏骑崩腾畏蒺藜。
卫青不败由天幸，李广无功缘数奇。
自从弃置便衰朽，世事蹉跎成白首。
昔时飞箭无全目，今日垂杨生左肘。
路旁时卖故侯瓜，门前学种先生柳。
苍茫古木连穷巷，寥落寒山对虚牖。
誓令疏勒出飞泉，不似颍川空使酒。
贺兰山下阵如云，羽檄交驰日夕闻。
节使三河募年少，诏书五道出将军。
试拂铁衣如雪色，聊持宝剑动星文。
愿得燕弓射天将，耻令越甲鸣吴军。
莫嫌旧日云中守，犹堪一战取功勋。

13、《兵车行》

作者：杜甫

车辚辚，马萧萧，行人弓箭各在腰。
耶娘妻子走相送，尘埃不见咸阳桥。
牵衣顿足拦道哭，哭声直上干云霄。
道旁过者问行人，行人但云点行频。
或从十五北防河，便至四十西营田。
去时里正与裹头，归来头白还戍边。
边庭流血成海水，武皇开边意未已。
君不闻，汉家山东二百州，千村万落生荆杞。
纵有健妇把锄犁，禾生陇亩无东西。
况复秦兵耐苦战，被驱不异犬与鸡。
长者虽有问，役夫敢申恨？
且如今年冬，未休关西卒。
县官急索租，租税从何出？
信知生男恶，反是生女好。
生女犹得嫁比邻，生男埋没随百草。
君不见，青海头，古来白骨无人收。
新鬼烦冤旧鬼哭，天阴雨湿声啾啾。

现代篇：

14、《六盘山》

作者：毛泽东

天高云淡，望断南飞雁。
不到长城非好汉，屈指行程二万。
六盘山上高峰，红旗漫卷西风。
今日长缨在手，何时缚住苍龙？

15、《长征》

作者：毛泽东

红军不怕远征难，万水千山只等闲。
五岭逶迤腾细浪，乌蒙磅礴走泥丸。
金沙水拍云崖暖，大渡桥横铁索寒。
更喜岷山千里雪，三军过后尽开颜。

16、《人民解放军占领南京》

作者：毛泽东

钟山风雨起苍黄，百万雄师过大江。
虎距龙盘今胜昔，天翻地覆慨而慷。
宜将剩勇追穷寇，不可沽名学霸王。
天若有情天亦老，人间正道是沧桑。

17、《梅岭三章·其一》

作者：陈毅

断头今日意如何？
创业艰难百战多。
此去泉台招旧部，
旌旗十万斩阎罗。

18、《梅岭三章·其二》

作者：陈毅

南国烽烟正十年，
此头须向国门悬。
后死诸君多努力，
捷报飞来当纸钱。

19、《梅岭三章·其三》

作者：陈毅

投身革命即为家，
血雨腥风应有涯。
取义成仁今日事，
人间遍种自由花。

0
上一篇: 精选关于腊八节古诗词8首
下一篇: 爱国的格言和古诗词，太全了
最新美文

- 伤感日记 对不起，我爱你（十一）
- 伤感日记 醒来时，依旧的细节
- 伤感日记 兄弟，站起来
- 伤感日记 流年岁月指间沙
- 伤感日记 那段日子很好过，这段日很难熬

栏目导航
生活随笔 人生感悟 人生哲理 励志文章 搞笑文章 短篇小说 文章荟萃