短文学网

# 景观雄伟壮丽，赞美泰山的古诗

时间: 2014-11-27 来源:

泰山是世界文化与自然双重遗产，素有“五岳独尊”的美誉。它的风景以壮丽着称，气势雄伟磅礴。那重叠的山势、厚重的形体，无不让人叹为观止。

置身其中时，不禁想为泰山作诗一二，留下自己的赞美之意。

且让我们一起欣赏那些赞美泰山的古诗吧！

1、《和元遗山呈泰山天倪布山张真人》

【元】王奕

江右书生枉白头，
杖藜始得此山游。
手摩红日登三观，
袖佛黄埃看九州。

2、《望岳》

【唐】杜甫

岱宗夫如何，齐鲁青未了。
造化钟神秀，阴阳割昏晓。
荡胸生层云，决眦入归鸟。
会当凌绝顶，一览众山小。

3、《泰山》

【明】李梦阳

俯首无齐鲁，东瞻海似杯。
斗然一峰上，不信万山开。
日抱扶桑跃，天横碣石来。
君看秦始后，仍有汉皇台。

4、《泰山吟》

【南朝】谢灵运

泰宗秀维岳，崔崒刺云天。
岞崿既崄巘，触石辄迁绵。
登封瘗崇坛，降禅藏肃然。
石闻何吨蔼，明堂秘灵篇。

5、《泰山吟》

【晋】谢道韫

峨峨东岳高，秀极冲青天。
岩中间虚字，寂寞幽以玄。
非工复非匠，云构岁自然。
器象尔何物？遂令我屡迁。
逝将宕斯字，可以尽天年。

6、《泰山石》

【唐】李德裕

鸡鸣日观望，远与扶桑树。
沧海似镕金，众山如点黛。
遥知碧峰首，独立烟岚内。
此石依五松，苍苍几千载。

7、《泰山吟》

【晋】陆机

泰山一何高，迢迢造天庭。
峻极周一远，层云郁冥冥。
梁父亦有馆，蒿里亦有亭。
幽岑延万鬼，神房集百灵。
长吟泰山侧，慷慨激楚声。

8、《岱宗》

【明】徐文通

岱顶凌霄十八盘，中原萧瑟思漫漫。
振衣日观三秋曙，依剑天门六月寒。
风雨黄河通瀚海，星辰紫极近长安。
小臣愿献蓬莱颂，闾阖高悬谒帝难。

9、《游泰山·其二》

【唐】李白

清晓骑白鹿，直上天门山。
山际逢羽人，方瞳好容颜。
扪萝欲就语，却掩青云关。
遗我鸟迹书，飘然落岩间。
其字乃上古，读之了不闲。
感此三叹息，从师方未还。

10、《游泰山·其三》

【唐】李白

平明登日观，举手开云关。
精神四飞扬，如出天地间。
黄河从西来，窈窕入远山。
凭崖览八极，目尽长空闲。
偶然值青童，绿发双云鬟。
笑我晚学仙，蹉跎凋朱颜。
踌躇忽不见，浩荡难追攀。

11、《游泰山·其四》

【唐】李白

清斋三千日，裂素写道经。
吟诵有所得，众神卫我形。
云行信长风，飒若羽翼生。
攀崖上日观，伏槛窥东溟。
海色动远山，天鸡已先鸣。
银台出倒景，白浪翻长鲸。
安得不死药，高飞向蓬瀛。

12、《游泰山·其五》

【唐】李白

日观东北倾，两崖夹双石。
海水落眼前，天光遥空碧。
千峰争攒聚，万壑绝凌历。
缅彼鹤上仙，去无云中迹。
长松入霄汉，远望不盈尺。
山花异人间，五月雪中白。
终当遇安期，于此炼玉液。

13、《游泰山·其六》

【唐】李白

朝饮王母池，瞑投天门关。
独抱绿绮琴，夜行青山间。
山明月露白，夜静松风歇。
仙人游碧峰，处处笙歌发。
寂静娱清辉，玉真连翠微。
想象鸾凤舞，飘颻龙虎衣。
扪天摘匏瓜，恍惚不忆归。
举手弄清浅，误攀织女机。
明晨坐相失，但见五云飞。

14、《登泰山》

【元】贾鲁

岱宗何崔嵬，群山无与比。
使者久尘嚣，望之不胜喜。
无缘凌绝顶，诣祠聊致讄。
夫何一殿存，千间暴遗圮。
人言遭劫火，金源乱兵里。
感此废昔年，伤今未能理。
飞奏入彤庭，经营良在迩。
奈何齐鲁饥，百姓食糟秕。
神兮愿效灵，穰穰多乐祀。
行当复故宫，金碧荡瞻视。

15、《游泰山·其一》

【唐】李白

四月上泰山，石平御道开。
六龙过万壑，涧谷随萦回。
马迹绕碧峰，于今满青苔。
飞流洒绝巘，水急松声哀。
北眺崿嶂奇，倾崖向东摧。
洞门闭石扇，地底兴云雷。
登高望蓬流，想象金银台。
天门一长啸，万里清风来。
玉女四五人，飘颻下九垓。
含笑引素手，遗我流霞杯。
稽首再拜之，自愧非仙才。
旷然小宇宙，弃世何悠哉。

0
上一篇: 细雨绵绵，默守安然
下一篇: 深悟得失，我的人生我做主
最新美文

- 伤感日记 对不起，我爱你（十一）
- 伤感日记 醒来时，依旧的细节
- 伤感日记 兄弟，站起来
- 伤感日记 流年岁月指间沙
- 伤感日记 那段日子很好过，这段日很难熬

栏目导航
生活随笔 人生感悟 人生哲理 励志文章 搞笑文章 短篇小说 文章荟萃